Pranešimas žiniasklaidai

2024 m. rugsėjo 17 d.

**Karoliniškėse pirkėjams duris atvėrė atnaujinta dviejų X „Maxima“ parduotuvė**

**Antradienį po atnaujinimo darbų Vilniuje duris atvėrė dviejų X „Maxima“ parduotuvė, įsikūrusi adresu Laisvės pr. 26. Rūbą pakeitusioje parduotuvėje nuo šiol pirkėjai galės dar greičiau ir paprasčiau rasti ieškomas prekes bei apsipirkti. Atsinaujinimo proga šios parduotuvės pirkėjus pasitiko specialūs kainų pasiūlymai.**

„Karoliniškėse esančioje dviejų X „Maxima“ parduotuvėje nuo pat ryto pirmuosius pirkėjus pasitiko gardus saldžių bandelių ir kitų įvairių kepinių kvapas, gausa šviežio ir kokybiško asortimento. Apsipirkti šioje parduotuvėje skirtingus poreikius turintiems pirkėjams itin paprasta – čia jų laukia jau iš anksto paruoštas, patogiai supakuotas kulinarijos ir konditerijos gaminių pasirinkimas, veganiški produktai, egzotiškos „Pasaulio skonių“ linijos prekės, gaminiai be cukraus ar gliuteno ir kitas gausus asortimentas“, – sako „Maximos“ Komunikacijos ir korporatyvinių ryšių departamento direktorė Indrė Trakimaitė-Šeškuvienė.

**Pirkėjų poreikius puikiai išmanantys ilgamečiai darbuotojai**

Anot „Maximos“ atstovės, ryte apsilankyti atvykusius pirkėjus pasitiko ir jų poreikius puikiai pažįstantys darbuotojai. Karoliniškėse esančioje „Maxima“ parduotuvėje jų dirba 49.

„Šiame gausiame kolektyve net 30 darbuotojų įmonėje dirba ilgiau nei 5 metus, o 17 iš jų dirba ilgiau nei 10 metų. Juos puikiai pažįsta ir mūsų pirkėjai, kurie visada kilus klausimams kreipiasi į darbuotojus ir randa sprendimą ar rūpimą atsakymą į juos“, – priduria I. Trakimaitė-Šeškuvienė.

**Naujos kartos savitarnos kasos Karoliniškių „Maximoje“**

Karoliniškių mikrorajono gyventojams puikiai pažįstamos „Maxima“ parduotuvės bendrasis plotas – 2463 kv. m., iš kurių 1461 kv. m. skiriamas prekybai. Atnaujinant šią parduotuvę buvo praplėsta savitarnos kasų zona – nuo šiol šioje parduotuvėje veiks 8 naujos kartos savitarnos bei 4 įprastos kasos.

„Po atnaujinimo darbų už prekes pirkėjai galės atsiskaityti greičiau bei paprasčiau daug erdvesnėse naujos kartos savitarnos kasose. Dėl sumažėjusių sveriamų produktų svorio neatitikimų reikės tik mažo parduotuvės darbuotojų įsitraukimo, tad pirkėjai dar daugiau veiksmų galės atlikti savarankiškai be jokių trikdžių“, – priduria I. Trakimaitė-Šeškuvienė.

**Specialūs kainų pasiūlymai „Maximos“ pirkėjams**

Atnaujintos parduotuvės pirkėjai atidarymo proga įvairias prekes gali įsigyti net iki 50 proc. pigiau. Visa informacija ir pasiūlymai skelbiami specialiame atidarymui skirtame leidinyje, kurį galima rasti parduotuvėje bei internete: <https://www.maxima.lt/leidiniai/atidarymas-x917>.

Be to, iki rugsėjo 23 d. apsipirkdami bent už 30 eurų, pirkėjai galės įsigyti vieną kvietinių tortilijų „Lietuvos kepėjas“ (6 vnt. x 60 g) pakuotę beveik „už ačiū“ – tik už 1 ct. Perkantys už 60 eurų galės įsigyti dvi pakuotes po 1 centą, o išleidusieji 90 eurų ir daugiau – net 3 kvietinių tortilijų pakuotes po 1 centą.

Akcija taikoma galutinei pirkinių krepšelio sumai – jau pritaikius visas tuo metu galiojančias nuolaidas ir tik pasinaudojus „Ačiū“ kortele.

Parduotuvė kasdien pirkėjų lauks nuo 8 iki 22 valandos.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir platus pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje, kurioje dirba apie 11 tūkst. darbuotojų. Šiuo metu Lietuvoje veikia arti pustrečio šimto „Maximos“ parduotuvių, kuriose kasdien apsilanko daugiau nei 400 tūkst. klientų.*

**Daugiau informacijos:**

El. paštas komunikacija@maxima.lt